**LIETUVOS RESPUBLIKOS SVEIKATOS APSAUGOS MINISTRAS**

**Į S A K Y M A S**

**DĖL LIETUVOS RESPUBLIKOS SVEIKATOS APSAUGOS MINISTRAS 2005 M. GRUODŽIO 14 D. ĮSAKYMO NR. V-973 „DĖL PRIEŠINĖS LIAUKOS VĖŽIO ANKSTYVOSIOS DIAGNOSTIKOS FINANSAVIMO PROGRAMOS PATVIRTINIMO“ PAKEITIMO**

2006 m. balandžio 27 d. Nr. V-331

Vilnius

Vadovaudamasis Lietuvos Respublikos sveikatos draudimo įstatymo (Žin., 1996, Nr. [55-1287](https://www.e-tar.lt/portal/lt/legalAct/TAR.94F6B680E8B8); 2002, Nr. [123-5512](https://www.e-tar.lt/portal/lt/legalAct/TAR.8AC83320B76A)) 9 straipsnio 6 dalimi ir 25 straipsnio 1 dalimi bei atsižvelgdamas į Privalomojo sveikatos draudimo tarybos 2006 m. balandžio 21 d. nutarimą Nr. 4/1 „Dėl III medicinos darbuotojų darbo užmokesčio didinimo etapo prioritetų ir sveikatos priežiūros paslaugų bazinių kainų indeksavimo“:

1. Pakeičiu Priešinės liaukos vėžio ankstyvosios diagnostikos finansavimo programą, patvirtintą Lietuvos Respublikos sveikatos apsaugos ministro 2005 m. gruodžio 14 d. įsakymu Nr. V-973 „Dėl Priešinės liaukos vėžio ankstyvosios diagnostikos finansavimo programos patvirtinimo“ (Žin., 2005, Nr. [152-5617](https://www.e-tar.lt/portal/lt/legalAct/TAR.62EC76ABAC7D)), ir išdėstau 18 punktą taip:

„18. Nustatomos tokios paslaugų bazinės kainos:

18.1. informavimo apie priešinės liaukos vėžio ankstyvąją diagnostiką ir PSA nustatymo paslauga – 36,3 balo;

18.2. urologo konsultacijos ir priešinės liaukos biopsijos paslauga – 386,1 balo.“.

2. Nustatau, kad šis įsakymas įsigalioja nuo 2006 m. gegužės 1 dienos.

3. Pavedu įsakymo vykdymo kontrolę ministerijos sekretoriui pagal administravimo sritį.

SVEIKATOS APSAUGOS MINISTRAS ŽILVINAS PADAIGA